open-index/open-wikipedia-markdown huggingface dataset:
Kupiainen

**Kupiainen** on suomalainen sukunimi, joka on muun muassa seuraavilla henkilöillä:

* Alpo Kupiainen (1888–1937), toimittaja ja kirjallisuuden suomentaja
* Antti Kupiainen (s. 1954), matemaattisen fysiikan professori ja akatemiaprofessori
* Jari Kupiainen (s. 1961), päätoimittaja
* Juuso Kupiainen (s. 1994), jalkapalloilija
* Kerttu Kupiainen (o.s. *Sihvonen*, 1908–1998), kirjailija ja pakinoitsija, Unto Kupiaisen puoliso
* Matias Kupiainen (s. 1983), kitaristi ja musiikkituottaja
* Osmo Kupiainen (1909–1987), pesäpalloilija ja puoluesihteeri
* Pekka Kupiainen (1929–2019), jalkapalloilija
* Petteri Kupiainen (s. 1960), jalkapalloilija
* Reijo Kupiainen (s. 1964), filosofi ja kasvatustieteilijä, professori
* Unto Kupiainen (1909–1961), runoilija, kirjailija ja kääntäj, kirjallisuudentutkija ja professori, Alpo Kupiaisen poika

## Muita merkityksiä
* Kauppakeskus Kupiainen, kauppakeskus Kiteellä
Yhdistetyn maailmancup 2011–2012

**Yhdistetyn maailmancup 2011–2012** alkoi 25. marraskuuta 2011 Kuusamossa ja päättyi 10. maaliskuuta 2012 Oslossa. Kauden aikana järjestettiin 23 henkilökohtaista kilpailua sekä kolme joukkuekilpailua.

## Kilpailukalenteri

## Maailmancupin loppupisteet

## Lähteet
Oivan ja Onnin jouluseikkailu

**Oivan ja Onnin jouluseikkailu** (*Buster & Chauncey's Silent Night*) on vuonna 1998 ilmestynyt kanadalainen lastenelokuva. Sen on ohjannut Buzz Potamkin.

## Lähteet
* http://www.imdb.com/title/tt0167064/
* 
* Elokuvan VHS-kasetin takakansi
Fjodor Sergejev

**Fjodor Andrejevitš Sergejev**, puoluenimeltään **Artjom** (; 19. maaliskuuta (J: 7. maaliskuuta) 1883 Kurskin läänin Fatežin kihlakunnan Glebovon kylä – 24. heinäkuuta 1921) oli venäläinen bolševikkijohtaja.

Artjom syntyi talonpojan perheeseen. Hän opiskeli Moskovan teknisessä korkeakoulussa ja liittyi Venäjän sosiaalidemokraattiseen työväenpuolueeseen vuonna 1901. Vuonna 1905 hän johti Harkovan bolševikkijärjestöä sekä siellä joulukuussa tehtyä kapinayritystä. Pidätyksen ja paon jälkeen Artjom johti Permin puoluekomiteaa vuonna 1906 ja osallistui bolševikkien puoluekokoukseen vuonna 1907. Samana vuonna hänet karkotettiin Siperiaan. Vuonna 1910 Artjom pakeni Korean ja Japanin kautta Australiaan, jossa hän jatkoi poliittista toimintaa. Venäjälle hän palasi vuonna 1917.

Vuonna 1917 Artjom toimi bolševikkipuolueen Donetskin aluekomitean byroon sihteerinä, osallistui kuudenteen puoluekokoukseen ja valittiin puolueen keskuskomitean jäseneksi. Lokakuussa hän osallistui vallankumoustapahtumiin Harkovassa ja Donbassissa. Marraskuussa hänet valittiin Harkovan neuvoston ja läänin vallankumouskomitean puheenjohtajaksi sekä joulukuussa Ukrainan toimeenpanevan keskuskomitean jäseneksi. Vuonna 1918 Artjom oli Donetskin ja Krivoi Rogin neuvostotasavallan kansankomissaarien neuvoston puheenjohtaja ja Ukrainan kommunistipuolueen keskuskomitean jäsen. Tammikuusta 1919 lähtien hän toimi Ukrainan väliaikaisen hallituksen varapuheenjohtajana ja johti Denikinin armeijan vastaista taistelua Donbassissa. Vuonna 1920 hän oli Donetskin läänin toimeenpanevan komitean puheenjohtaja.

Artjom valittiin NKP(b):n keskuskomitean ehdokasjäseneksi vuonna 1919 ja sen varsinaiseksi jäseneksi vuonna 1920. Vuosina 1920–1921 hän työskenteli Moskovan puoluekomitean sihteerinä ja vuorityöläisten liiton keskuskomitean puheenjohtajana. Hän oli myös Venäjän toimeenpanevan keskuskomitean jäsen.

Artjom kuoli uutta pikajunamallia (*aerovagon*) kokeiltaessa tapahtuneessa onnettomuudessa. Hänet on haudattu Moskovan Punaiselle torille. Neuvostoaikana hänen mukaansa nimettiin kaupunkeja, katuja ja muita kohteita.

## Lähteet

## Aiheesta muualla

* Dejateli revoljutsionnogo dviženija v Rossii: Artjom 
* Hronos: Artjom, Fjodor Andrejevitš Sergejev
Bob Knight

**Robert Montgomery ”Bob” Knight** (25. lokakuuta 1940 Massillon – 1. marraskuuta 2023 Bloomington) oli yhdysvaltalainen koripallovalmentaja. Hän on saavuttanut toiseksi eniten voittoja yliopistovalmentajista.

## Ura
Knight pelasi yliopistokoripalloa Ohion osavaltionyliopistossa, jossa hän voitti NCAA-mestaruuden vuonna 1960. Hän aloitti vain muutaman ottelun aloitusviisikossa, mutta oli joukkueen niin sanottu kuudes mies. Valmistuttuaan yliopistosta Knight aloitti apuvalmentajana Cuyahoga Fallsin lukiojoukkueessa. Ainoastaan vuoden jälkeen hän siirtyi armeijan West Pointin apuvalmentajaksi. Vuonna 1965 Knight siirtyi joukkueen päävalmentajaksi, jolloin hänestä tuli historian nuorin yliopistovalmentaja. Hänen alaisuudessaan armeijan joukkue voitti 102 ottelua ja hävisi 50. Joukkue eteni myös neljä kertaa NIT-turnaukseen, jossa se oli parhaimmillaan kolmas.

Vuonna 1971 Knight siirtyi Indianan yliopiston päävalmentajaksi. Hänen valmentajaurallaan koulu voitti NCAA-turnauksen kolme kertaa vuosina 1976, 1981 ja 1987. Knight valmensi samanaikaisesti myös Yhdysvaltain maajoukkueen olympiakullalle vuonna 1984. Hän valmensi Indianan yliopistoa aina vuoteen 2000 asti. Tällöin julkisuuteen oli noussut Knightin huono käyttäytyminen sekä entisiin pelaajiin kohdistunut väkivalta, joiden johdosta hänet vapautettiin.

Yhden välivuoden jälkeen Knight jatkoi valmennusta Texas Techin yliopistojoukkueessa. Hän valmensi joukkuetta vuoteen 2008 asti, jonka jälkeen hän vetäytyi koripallosta. Knight voitti valmennusurallaan ennätykselliset 902 ottelua.

## Lähteet

## Aiheesta muualla
*Sports-Reference
K-On!

**K-On!** (けいおん! Keion!) on japanilainen manga- ja anime-sarja. *K-On!*-sarjakuva ilmestyi *Manga Time Kirara* -lehdessä vuosina 2007–2010, minkä jälkeen siitä on alettu julkaista itsenäisiä laitoksia. Manga on poikinut kahden tuotantokauden mittaisen animaatiosarjan, kaksi OVA-animaatiota ja yhden PSP-pelin. Lisäksi animesarjaan liittyvä elokuva ilmestyi joulukuussa 2011. Suomeksi *K-ON!* on ilmestynyt heinäkuusta 2011 alkaen Punaisen jättiläisen kustantamana. Teoksia on yhteensä kuusi: neljä varsinaista ja kaksi ekstraosaa.

## Juoni
Neljä lukion aloittanutta tyttöä liittyy musiikkikerhoon ja yrittää pelastaa sen lakkauttamiselta. Tämä ei suju ongelmitta, sillä kerhobändin kitaristiksi valitaan hieman yksinkertainen tyttö, Yui Hirasawa, jolla ei ole aluksi mitään kokemusta musiikista. Tytöt viettävät paljon aikaa kerholuokassa, muun muassa syöden herkkuja ja juoden teetä. Kerho on vaarassa useammin kuin kerran. Ensin sitä uhkaa Yuin heikko koulumenestys: ellei hän suorita hyväksytysti reputtamaansa koetta, kerho lakkautetaan. Seuraavaksi todetaan, ettei kerho voi olla virallinen ilman ohjaajaa, mutta tytöt saavat suostuttelulla ja kiristyksellä opettaja Sawako Yamanakan ryhtymään tehtävään. Kerho tarvitsee säilyäkseen myös uusia jäseniä, eikä niiden hankinta suju hyvin. 

## Lähteet
*Virallinen sivusto 
*Virallinen sivusto  
*K-On! (manga) - Anime News Networks -sivustolla
Moncef Zerka

**Moncef Zerka** (, s. 30. elokuuta 1981 Orléans, Ranska) on marokkolainen jalkapalloilija. Hyökkääjänä pelaava Zerka edustaa Major League Soccerissa New England Revolutionia.
__notoc__
## Ura
Zerka aloitti jalkapalloilun US Orléansin junioreissa, josta hän siirtyi edustamaan Nancyn kakkosjoukkuetta kaudella 1999–2000. Seuraavalla kaudella hän siirtyi edustusjoukkueeseen kesken kauden ja edusti sittemmin joukkuetta aina vuoteen 2009 saakka. Zerka oli muun muassa ratkaisevassa roolissa joukkueen voitettua Ranskan liigacupin vuonna 2006.

18. elokuuta 2011 Zerka siirtyi vapaa-agenttina Yhdysvaltoihin New England Revolutioniin.

## Maajoukkueura
Maajoukkuetasolla Zerka on edustanut Marokkoa vuosina 2001–2008. Hän oli mukana vuoden 2008 Afrikan-mestaruuskilpailuissa. Lisäksi Zerka pelasi myös Marokon alle 23-vuotiaiden maajoukkueessa vuoden 2004 kesäolympialaisissa.

## Saavutukset
*Ligue 2 mestaruus: 2005
*Ranskan liigacup: 2006

## Lähteet
Reaction Engines Skylon

**Reaction Engines Skylon** on brittiläinen Reaction Engines Limitedin (REL) kehitteillä oleva uudelleenkäytettävä avaruuslentokone. Kone on tyypiltään SSTO-avaruusalus, eli sen on tarkoitus nousta kiertoradalle ilman useamman rakettivaiheen käyttöä. Koneella on mahdollista kuljettaa joko rahtia tai rahtitilaan tulevan miehistömodulin avulla matkustajia avaruuteen. Yhden koneyksilön on arvioitu voivan lentää ainakin 200 lentoa. 

Voimanlähteenään alus käyttää ilmaahengittäviä SABRE-rakettimoottoreita. Kone pystyy saavuttamaan ilmakehässä ilmakehän happea hapettimena käyttäen 5,4 machin nopeuden, jonka jälkeen ilmakehä käy liian ohueksi moottoreille ja hapettimena siirrytään käyttämään koneen säiliöissä olevaa nestehappea.

Skylonin maksimilasti matalalle kiertoradalle on 17 tonnia, eikä sillä pysty saavuttamaan korkeampia kiertoratoja. Laukaisut korkeammille kiertoradoille hoidetaan erillisellä uudelleenkäytettävällä kakkosvaiheella, jonka Skylon nostaa matalalle kiertoradalle, ja joka nostaa satelliitin korkeammalle kiertoradalle ja palaa sen jälkeen takaisin matalalle kiertoradalle, josta Skylon palauttaa sen rahtitilaansa ja tuo mukanaan takaisin lentokentälle.

## Katso myös
* HOTOL

## Aiheesta muualla
*Reaction Engines Ltd.
* Mullistava avaruuslentokone sai ison sysäyksen eteenpäin  - Tiedetuubi
Eetu Vähäsöyrinki

**Eetu Risto Ilmari Vähäsöyrinki** (s. 12. huhtikuuta 1990 Jyväskylä) on kilpauransa päättänyt suomalainen yhdistetyn hiihtäjä. Hän edusti Lahden Hiihtoseuraa. Hän on entisen Suomen Hiihtoliiton päävalmentajan ja maastohiihdon lajipäällikön Pekka Vähäsöyringin poika.

Oslon MM-kilpailuissa 2011 Vähäsöyrinki oli normaalimäen Gundersen-kilpailussa 46:s ja suurmäen vastaavassa kilpailussa 47:s. Joukkuekilpailussa hän oli mukana Suomen seitsemänneksi sijoittuneessa joukkueessa. Val di Fiemmen MM-kilpailuissa 2013 hän sijoittui suurmäen Gundersen-kilpailussa 37:nneksi,  joukkuekilpailussa kahdeksanneksi ja joukkuesprintissä 11:nneksi.

Maailmancupissa Vähäsöyrinki kilpaili ensimmäisen kerran Kuusamossa marraskuussa 2010. Ensimmäiset pisteensä hän saavutti Kuusamossa 26. marraskuuta 2011 oltuaan 25:s. Parhaimmillaan hän on sijoittunut maailmancupissa 17:nneksi Tšaikovskissa tammikuussa 2014.

## Lähteet
Noppaperhoset

**Noppaperhoset** (Riodinidae) on päiväperhosiin kuuluva perhosheimo. Siihen kuuluu maailmanlaajuisesti noin 1000 lajia. Lajimäärä on suurin trooppisessa Amerikassa, mutta heimo on edustettuna myös vanhalla mantereella.

Tyypillinen piirre on heimon perhoslajien siivillä näkyvät kirkkaat ja metallinhohtoiset täplät tai kuviot. Heimon perhoset muistuttavat sinisiipiä, sillä koiraiden etummainen raajapari on surkastunut, kun naarailla kaikki raajat ovat täysimittaisia. Lisäksi takasiipien siipisuonitus on heimolle tunnusomainen. Lepäävät perhoset piilottelevat lehtien alapinnoilla pitäen siipiään ruumiin sivuille levitettynä. Pääasiassa koiraiden eturaajojen piirteiden perusteella heimo on joskus yhdistetty joko sinisiipisiin tai täpläperhosiin.

Euroopassa heimoa edustaa esikkoperhonen eli noppaperhonen (*Hamearis lucina*), jota ei tavata Suomessa, mutta kylläkin Virossa sekä Etelä-Ruotsissa.

## Lähteet

## Aiheesta muualla
* etelä- ja keskiamerikkalaisia lajeja 
* amerikkalaisia lajeja
Forssan varavoimalaitos

**Forssan varavoimalaitos** on Fingridin omistama Forssassa sijaitseva 338 megawatin varavoimalaitos. Se rakennettiin, jotta Suomen sähköverkossa olisi riittävästi reservissä olevaa energiantuotantokapasiteettia. Voimalaitos koostuu kahdesta kaasuturbiinista, jotka käyttävät polttoaineenaan kevyttä polttoöljyä. Voimalaitos voidaan käynnistää kauko-ohjauksella ja se saadaan käyttöön 15 minuutissa.

Varavoimalaitoksen rakentaminen aloitettiin syksyllä 2010 ja sen peruskivi muurattiin tammikuussa 2011. Fingrid tilasi varavoimalaitoksen pääkoneiston italialaiselta Ansaldo Energia S.p.A:lta. Laitos valmistui aikataulussaan vuoden 2012 lopulla ja se vihittiin käyttöön 25. maaliskuuta 2013. Hankkeen rakennuskustannukset olivat 111 miljoonaa euroa. Forssan valintaan varavoimalaitoksen rakennuspaikaksi vaikutti sijainti kantaverkon solmukohdassa.

Vuonna 2018 Fingrid nosti varavoimalaitoksen tehoa. Fingrid teki kaasuturbiineille säätömuutoksen ja hankki kW-set Oy:ltä kaksi dieselgeneraattoria, joiden avulla kaasuturbiinit voidaan käynnistää ilman ulkoista sähkönsyöttöä. Muutostyöt nostivat laitoksen tehoa 318 megawatista 338 megawattiin.

## Lähteet
Kuskohygriini

**Kuskohygriini** (C13H24N2O) on pyrrolidiinirakenteen sisältävä alkaloidi. Sitä esiintyy erityisesti *[[Erythroxylum coca]]n* ja muiden kokapensaiden lehdissä ja monissa *[[Solanales]]*-lahkon kasveissa, kuten belladonnassa (*Atropa belladonna*) ja hulluruoholajin *[[Datura discolor]]* juurissa. Kuskohygriini on öljymäinen vesiliukoinen neste.

Monien muiden pyrrolidiinialkaloidien tavoin kasvit syntetisoivat sitä lähtien ornitiiniaminohaposta, josta muodostuu putreskiinia ja edelleen N-metyyli-Δ1-pyrroliumkationi. Tämä kationi kondensoituu Mannich-reaktiolla toisen N-metyyli-Δ1-pyrroliumkationin ja asetoetikkahapon tai asetyylikoentsyymi-A:n kanssa muodostaen kuskohygriiniä. Kuskohygriinin rakenne sisältää kaksi kiraliakeskusta. Luonnossa se on optiivisesti inaktiivisena meso-kuskohygriininä. Puhtaat (+)- ja (-)-kuskohygriinit rasemisoituvat liuoksessa hygriinin tavoin hyvin nopeasti.

## Lähteet

## Aiheesta muualla
*Kyoto Encyclopedia of Genes and Genomes (KEGG): Cuscohygrine 
*ChemBlink: Cuscohygrine 
*Liber Herbarum II: Luettelo kuskohygriinia sisältävistä kasveista
Happy Feet 2

**Happy Feet 2** () on vuonna 2011 ensi-iltansa saanut australialais-yhdysvaltalainen animaatioelokuva, jonka on ohjannut George Miller. Keisaripingviinihahmojen seikkailuista kertova elokuva on jatko-osa saman ohjaajan vuoden 2006 elokuvalle *[[Happy Feet]]*.

## Ääninäyttelijät

## Lähteet
* 
* 

### Viitteet
Pavel Královec

**Pavel Královec** (s. 16. elokuuta 1977 Domažlice, Tšekkoslovakia) on tšekkiläinen jalkapalloerotuomari. Hän on toiminut kansainvälisenä erotuomarina vuodesta 2005 lähtien.

## Aiheesta muualla
* Pavel Královecin esittely WorldReferee.com-sivustolla
ARC Antioquia (1933)

**ARC Antioquia** oli Kolumbian laivaston vuonna 1933 vesillelaskettu Antioquia-luokan hävittäjä toisessa maailmansodassa.

## Valmistus

Alus oli alun perin Portugalin 12. kesäkuuta 1931 Yarrow Shipbuildersilta tilaama *NRP Tejo*. Perun ja Kolumbian välinen rajakiista pakotti Kolumbian hallituksen pyytämään apua Portugalilta, joka myi keskeneräiset aluksensa. Alus laskettiin vesille 10. toukokuuta 1933 ja otettiin palvelukseen 23. helmikuuta 1934.

## Palvelus
Kolumbia pitäytyi puolueettomana toisessa maailmansodassa, ja sen vuoksi laivasto valvoi puolueettomuutta maan aluevesillä. *Antioquia* partioi Karibianmerellä valvooen meriliikennettä. Alus poistettiin palveluksesta vuonna 1960 ja määrättiin poistolistalle 25. lokakuuta. Alus myytiin romutettavaksi International Technical Servicelle Barranquillaan, jonne se saapui marraskuussa.

## Lähteet
*
*

### Viitteet
Liberty Memorial

**Liberty Memorial** () on ensimmäisen maailmansodan aikana kuolleiden muistolle rakennettu muistomerkki Penn Valley Park -puistossa Kansas Cityn kaupungissa Missourin osavaltiossa Yhdysvalloissa. Muistomerkin yhteydessä on ensimmäisen maailmansodan museo. Muistomerkkiä alettiin rakentaa vuonna 1921 ja se valmistui vuonna 1926. Muistomerkin suunnitteli yhdysvaltalainen arkkitehti Harold Van Buren Magonigle. Muistomerkki edustaa uusklassista arkkitehtuuria ja egyptiläistyylistä arkkitehtuuria. Vuonna 2006 muistomerkki pääsi National Historic Landmark -kohteeksi (NHL, ). Muistomerkki on valmistettu kasota-kalkkikivestä, indiana-kalkkikivestä ja graniitista.

Muistomerkki on esiintynyt myös elokuvassa *[[The Day After (elokuva)|The Day After]]* vuodelta 1983. Elokuvassa muistomerkki tuhoutuu ydinsodassa.

## Lähteet
Yksi puraisu

**Yksi puraisu** (*Once Bitten*) on vuonna 1985 ensi-iltansa saanut vampyyriaiheinen kauhukomediaelokuva. Sen pääosia esittävät Lauren Hutton, Jim Carrey, Cleavon Little, Karen Kopins, Megan Mullally ja Jeb Stuart Adams. Elokuvan on ohjannut Howard Storm. Se tuotti maailmanlaajuisesti noin 10 miljoonaa dollaria ja nousi kulttimaineeseen negatiivisesta kritiikistään huolimatta. Elokuva julkaistiin suoraan videolle monessa maassa. *Yksi puraisu* oli Jim Carreyn ensimmäinen pääroolielokuva.

## Arvioita
*[[Video-opas|Video-oppaassa]]* vuodelta 1994 Sam Inkinen kutsuu *Yhtä puraisua* makaaberiksi horror-huumoriksi ja antaa sille kaksi tähteä viidestä, mikä vastaa sanallista arviota ”keskinkertainen”. *VideoHound’s Golden Movie Retriever* antaa elokuvalle kaksi tähteä neljästä.

## Lähteet
Statsraad Lehmkuhl

**Statsraad Lehmkuhl** on suuri kolmimastoinen purjealus, jonka omistaja on ollut vuodesta 1978 lähtien norjalainen Stiftelsen Seilskipet Statsraad Lehmkuhl -säätiö. Takiloinniltaan alus on parkki. Sen kotisatama on Bergen, ja sitä käytetään muun muassa Norjan merisotakoulun () koululaivana, nimellä KNM *Statsraad Lehmkuhl*. Aluksen nimi kääntyy suomeksi *"valtioneuvoston jäsen Lehmkuhl"*, joka puolestaan juontuu Norjan työministerinä vuosina 1905–1907 toimeesta Kristofer Lehmkuhlista.

Alus rakennettiin Johann C. Tecklenborg AG:n telakalla Geestemündessä Bremerhavenissa, ja se laskettiin vesille 14. tammikuuta 1914. Aluksen purjepinta-ala on 2&nbsp;026 m2, ja sen vetoisuus on 1&nbsp;516.

## Lähteet

* KNM Statsraad Lehmkuhl
* Statsraad Lehmkuhl Norjan laivaston sivuilla  
* Sjøkrigsskolen – Academic facilities 

## Aiheesta muualla

*Statsraad Lehmkuhl Stiftelsen Seilskipet Statsraad Lehmkuhl -sivustolla
Dirndl

**Dirndl** [ˈdɪʁndl̩] on naisten puku Alppien saksankielisiltä alueilta. Sitä käyttävät perinteisesti naiset ja tytöt Itävallassa, Baijerissa (kaakkoisessa Saksassa), Liechtensteinissa, Sveitsissä ja Italian alppialueilla Etelä-Tirolissa. Dirndl-pukuun kuuluu tyköistuva liivi, jossa on laaja pääntie, liivin alla käytettävä pusero, leveähelmainen korkeavyötäröinen hame sekä esiliina.   

Dirndliä pidetään kansanpukuna ( ). Se kehittyi Alppien talonpoikaisväen puvuksi 1500- ja 1700-lukujen välisenä aikana.    Nykyään sitä pidetään naisten ja tyttöjen perinteisenä asuna Alppien saksankielisissä osissa. Eri alueilla on siitä omaleimaisia versioitaan. Dirndlin vastineena miehille ja pojille pidetään lederhosenia.

## Puku

Dirndl-puvun osat ovat liivi, hame, pusero ja esiliina. 

**Liivi** (   tai **') on tyköistuva ja siinä on laaja pääntie. Tyypillinen liivi koostuu yhdestä kappaleesta ja se suljetaan etukeskeltä nauhoilla, napeilla, hakasilla tai [[Vetoketju|vetoketjulla]]. Vetoketju voi sijaita myös takana tai sivulla. Perinteisesti liivi valmistettiin tummasta lujasta puuvillakankaasta, jotta vaate olisi kestävä. Nykyaikaisempia malleja vartan liivi voidaan tehdä läpivärjätystä tai painokuvioidusta [[Puuvilla|puuvillasta]], [[Pellava|pellavasta]], [[Sametti|sametista]] tai [[Silkki|silkistä]]. Pääntie on perinteisesti pyöreä tai suorakaiteen muotoinen, nykyaikaisissa malleissa se voi myös olla korkea, V-muotoinen, sydämen muotoinen tai erikoisen laaja. Etenkin julkisissa tilaisuuksissa käytettävissä liiveissä on usein koristeena [[Kirjonta|kirjailua]]. 

**Hame** () on laajahelmainen ja vyötäröltä laskostettu. Hame ja liivi olivat alun perin erilliset vaatekappaleet, mutta 1930-luvulta lähtien ne on ommeltu yhteen. Perinteinen dirndl-hame on pitkä, mutta nykyisin hame on tyypillisesti keskipitkä. Myös minipituisia hameita on. Perinteisesti hameeseen kuuluu esiliinan alle jäävä tasku sivussa tai edessä.  

Liivin alle puettava **pusero** () on lyhyt, sen helma ulottuu vyötärölle. Puseron ja etenkin sen pääntien tyyli vaikuttaa dirndl-puvun kokonaisvaikutelmaan. Laaja pääntie puserossa ja liivissä korostaa [[Dekoltee|dekolteeta]] kun taas kiinteämpi pääntie antaa siveän vaikutelman. Perinteisissä malleissa puseron pääntie kulkee kaulan vierellä. Suosittuja tyylejä ovat V-muotoiset, suorakulmaiset tai sydämenmuotoiset pääntiet. Pusero  on yleensä valkoinen ja sen materiaali on useimmiten [[batisti]], [[pellava]] tai [[pitsi]] . Lyhyet puhvihihat ovat tyypilliset, mutta myös kapeat lyhyet tai pitkät hihat ovat yleiset.  

**Esiliina''' () on kapea ja kiinnittyy hameeseen peittäen sen etuosan. Perinteiset esiliinamallit vaihtelevat paikallisten perinteiden mukaan ja ovat yleensä yksivärisiä. Nykyaikaisissa puvuissa esiliinat ovat monimutkaisempia. 

## Lähteet
Abdessamad Chahiri

__NOTOC__
**Abdessamad Chahiri** (, s. 17. toukokuuta 1982) on marokkolainen jalkapalloilija. Puolustajana pelaava Chahiri edustaa Marokon pääsarjassa FAR Rabatia.

## Ura
Chahiri aloitti jalkapalloilun Al-Ahramin junioreissa, josta hän siirtyi Raja Casablancaan vuonna 2003 ja oli voittamassa ensimmäisellä kaudellaan Marokon mestaruutta. Kauden jälkeen Chahiri pelasi lainalla IR Tangerissa kaudella 2004–2005, kunnes palasi takaisin Casablancaan. Chahiri saavutti vielä Arabian Mestarien liigan voiton vuonna 2006.

Kaudeksi 2007–2008 Chahiri siirtyi Difaa el-Jadida, josta matka jatkui kauden jälkeen FAR Rabatiin.

## Maajoukkueura
Maajoukkuetasolla Chahiri on edustanut Marokkoa vuosina 2007–2008. Hän oli mukana vuoden 2008 Afrikan-kisoissa.

## Saavutukset
*Marokon mestaruus: 2004
*Arabian Mestarien liiga: 2006
*Marokon cup: 2009

## Aiheesta muualla
* National Football Teams
C-Murder

**Corey Miller** (s. 9. maaliskuuta 1971, New Orleans, Louisiana), taiteilijanimeltään **C-Murder**, on yhdysvaltalainen rap- ja hip hop -artisti. Hän on myös hip hop -artistien Master P:n nuorempi veli sekä Romeon setä. C-Murder on julkaissut kahdeksan eri albumia, joista ensimmäinen *Life or Death* julkaistiin vuonna 1998. C-Murderin ehkä tunnetuin kappale on *Down for my Niggas*, jonka hän esitti Snoop Doggin ja Magicin kanssa. C-Murder on myös näytellyt muutamissa elokuvissa, useimmiten veljensä Master P:n kanssa.

Miller tuomittiin vuonna 2009 elinkautiseen vankeuteen toisen asteen murhasta.

## Murhaoikeudenkäynti
Vuonna 2002 Corey Miller pahoinpiteli ja ampui 16-vuotiaan Steve Thomasin kuoliaaksi louisianalaisella yökerholla. Henkirikoksen aikoihin Miller seurusteli Monica -nimisen R&B -laulajan kanssa. Miller tuomittiin syyskuussa 2003 toisen asteen murhasta, mutta hänelle määrättiin uusi oikeudenkäynti myöhemmin, kun selvisi, että osalla Thomasin tapon todistajista oli rikostaustaa. Miller määrättiin kotiarestiin oikeudenkäynnin ajaksi ja odottaessaan oikeudenkäyntiä hän rikkoi kotiarestinsa sääntöjä. Siitä huolimatta Milleriä ei sijoitettu vankilaan vaan hänen annetaan pysyä kotiarestissa.

Oikeudenkäynneissä Corey Miller todettiin ensin syylliseksi murhanyritykseen ja sen jälkeen, jälleen, toisen asteen murhaan. Miller tuomittiin 14. elokuuta 2009 murhanyrityksestä 10 vuodeksi vankeuteen sekä toisen asteen murhasta elinkautiseen vankeuteen ilman mahdollisuutta ehdonalaiseen, mikä on Louisianan osavaltiossa pakollinen rangaistus kyseisestä rikoksesta.

Corey Miller suorittaa rangaistustaan Louisianan osavaltionvankilassa.

## Lähteet
Janne Juvonen

**Janne Aleksi Juvonen** (s. 3. lokakuuta 1994 Kiihtelysvaara) on suomalainen jääkiekkomaalivahti, joka edustaa Saksan DEL-liigan Kölner Haiea.

## Ura
### Seuraura
Juvonen on Enon Jetsin kasvatti ja siirtyi sieltä pelaamaan Jokipoikiin. Hän teki joukkueen kanssa kaksivuotisen jatkosopimuksen keväällä 2010, mutta ei pelannut edustusjoukkueessa otteluakaan. Kauden 2010–2011 Juvonen pelasi pääosin joukkueen A-nuorissa I-divisioonassa, jotka karsivat paikasta A-nuorten SM-liigaan.

Elokuussa 2011 Juvonen siirtyi Jokipojista lainalle Pelicansiin. Hän pelasi pääosin A-nuorissa, jossa hän toimi joukkueen kakkosmaalivahtina. Juvonen teki SM-liigadebyyttinsä 26. marraskuuta 2011 kotona Helsingin IFK:ta vastaan, kun hän pääsi kentälle 0–4-tappiotilanteessa Antti Rautiolan tilalle. Hän teki 3–6-tappioon päättyneessä ottelussa 14 torjuntaa. Hän pelaa myös usein Heinolan Peliitoissa. Juvonen pelasi uransa ensimmäisen nollapelin Liigassa 21. marraskuuta 2014, kun Pelicans voitti kotonaan Lukon 3–0. Juvonen torjui ottelussa 36 laukausta.

Vuosina 2018–2019 Juvonen edusti Ruotsin pääsarjassa, SHL:ssä, Mora IK:ta. Vuosina 2019–2021 hän pelasi SHL-seura Leksands IF:n riveissä. Juvonen siirtyi toukokuussa 2021 Jokereihin. Maaliskuussa 2022 hän siirtyi Sveitsin pääsarjan HC Ambrì-Piottaan.

Kaudeksi 2025–2026 Juvonen siirtyi Saksan DEL-liigan Kölner Haieen. Hän teki kolmivuotisen jatkosopimuksen seuran kanssa maaliskuussa 2026. Sopimuksen julkistushetkellä Juvonen oli sarjan paras maalivahti 93,2 torjuntaprosentilla. Lisäksi hän oli voittanut 31 pelatusta ottelustaan 25 ja torjunut viisi nollapeliä.

### Maajoukkueura

Juvonen pelasi World U-17 Hockey Challengessa vuonna 2011. Hän oli mukana nuorten MM-kilpailuissa vuonna 2014 Suomen voittaessa kultaa. Hän oli kuitenkin kolmas maalivahti, eikä pelannut turnauksessa yhtäkään ottelua.

## Muuta
Juvonen on opiskellut Lahdessa liiketaloutta.

## Lähteet
*
*
*

### Viitteet
Yleisurheilu kesäolympialaisissa 1920 – miesten maastojuoksun henkilökohtainen kilpailu

Miesten maastojuoksuun Antwerpenin olympiakisoissa 1920 osallistui 47 juoksijaa kahdestatoista eri maasta. Kilpailu käytiin maanantaina 23. elokuuta ja samassa yhteydessä suoritettiin myös joukkuekilpailu, johon laskettiin mukaan joukkueen kolmen parhaan jäsenen sijoitus. Laji oli olympiakisojen ohjelmassa toista kertaa. Kilpailun voitti Paavo Nurmi ja Suomi oli paras myös joukkuekilpailussa. Juostava matka oli 8 kilometriä, vaikka sen ohjelman mukaan olisi pitänyt olla 10 kilometriä. 

## Lopputulokset

## Lähteet
* sports-reference.com 
* Lauri Pihkala ja Martti Jukola (Suomen Urheilulehti): Olympialaiskisat ennen ja Pariisissa 1924, 1.osa, WSOY Porvoo 1924 s. 229-230.
Niko Perera

**Niko Perera** (s. 27. tammikuuta 1988) on suomalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan keskuspuolustaja.

Perera pelasi FC Espoossa 33 ottelua Ykköstä vuosina 2010–2011. Hän siirtyi Espoosta Hakaan elokuussa 2011 ja pelasi Hakassa Veikkausliiga-kaudella 2011 kolme liigaottelua, joista kahdessa hän oli avauskokoonpanossa. Kaudesta 2013 lähtien Perera on pelannut Kakkosta GrIFK:ssa.

## Lähteet
John Naber

**John Naber** (s. 20. tammikuuta 1956 Evanston, Illinois) on yhdysvaltalainen uinnin nelinkertainen olympiavoittaja

Naber oli Montréalin 1976 olympialaisten menestynein miesuimari. Hän voitti neljä kultamitalia, kaikki maailmanennätysajalla. Henkilökohtaisen kultamitalin hän voitti 100 metrin ja 200 metrin selkäuinnissa. Muut kultamitalit hän sai 4&nbsp;×&nbsp;200 metrin vapaauintiviestistä ja 4&nbsp;×&nbsp;100 metrin sekauintiviestistä. Hän saavutti hopeaa 200 metrin vapaauinnissa, jossa hän hävisi vain maanmiehelleen Bruce Furnissille.

Naber oli ensimmäinen selkäuimari, joka alitti 50 sekuntia 100 jaardilla, 56 sekuntia 100 metrillä, 1.50 200 jaardilla ja kaksi minuuttia 200 metrillä. Montréalin olympialaisissa hän ui 200 metrin selkäuinnissa saman pituisen matkan perhosuinnin maailmanennätystäkin nopeammin.

## Lähteet

* 
* John Naber ISHOF:n sivuilla
Ikuinen paluu

**Ikuinen paluu** on monissa uskonnoissa ja todellisuuskäsityksissä esiintyvä käsite. Sen mukaan aika on syklinen eli samat tapahtumat toistuvat uudelleen ja uudelleen maailmankaikkeudessa, ja mahdollisesti ovat toistuneet myös menneisyydessä. Tunnetuimmin ajatus ikuisesta paluusta esiintyy intialaisten uskontojen (hindulaisuus, buddhalaisuus ja jainalaisuus) jälleensyntymis- ja sielunvaellusopissa (*[[samsara]]*), antiikin ajan stoalaisilla filosofeilla (*[[ekpyrosis]]*) sekä saksalaisfilosofi Friedrich Nietzschen teoksissa.

## Friedrich Nietzschen käsitys

Nietzschen teoksissa esiintyvä käsitys ikuisesta paluusta on eräs hänen keskeisimmistä teemoistaan. Nietzschen mukaan ihminen, joka kykenisi hyväksymään sen, että hänen elämänsä toistuisi loputtoman monta kertaa samoine iloineen ja murheineen, kykenisi hyväksymään täydellisesti elämänsä. Ikuisen paluun hyväksyminen johtaa siihen, että ihminen arvostaa jokaista hetkeään ja tekoaan menneisyydessä sekä tulevaisuudessa, minkä jälkeen ihminen voi suhtautua vilpittömästi kaikkiin suorittamiinsa tekoihin; tämä on välttämätön askel niiden ”henkisten kahleiden” katkaisemisessa, jotka rajoittavat ihmisen kehittymistä yli-ihmiseksi.

On käyty keskustelua siitä, pitikö Nietzsche ”ikuista paluuta” varsinaisena totuutena. Martin Heideggerin yleisesti hyväksytyn käsityksen mukaan kyseessä on Nietzschen keksimä ajatuskoe, johon hän sai vaikutteita antiikin kreikkalaisesta ja intialaisesta ajattelusta. Usein nähdään, että ikuinen paluu on Nietzschen vastaus Immanuel Kantin kategoriselle imperatiiville: kun kategorinen imperatiivi painottaa päätöksen eettisiä seurauksia mietittäessä sitä ”mitä jos kaikki tekisivät samalla tavalla”, ajatus ikuisesta paluusta liittyy kysymykseen ”mitä jos joutuisi kokemaan teon seuraukset loputtoman monta kertaa”. Nietzsche itse piti ikuisen paluun universaalia totuutta ”raskaimpana mahdollisena taakkana mitä voi kuvitella”.
Marianna Flinckenberg-Gluschkoff

**Marianna Flinckenberg-Gluschkoff** (s. 1940) on eläkkeellä oleva Helsingin yliopiston venäjän kielen lehtori. Flinckenberg-Gluschkoff on ikonimaalari ja ortodoksisen kirkon jäsen. Taustaltaan hän on suomenruotsalais-venäläinen. Hän on matkustanut Siperiassa ja kirjoittanut Siperiaa käsittelevien kirjojen lisäksi aiheesta televisiokäsikirjoituksia ja lehtiartikkeleita.

Flinckenberg-Gluschkoff juonsi 1970-luvun taitteessa television kielenopetusohjelmaa *Dobryj vetšer*.

Marianna Flinckenberg-Gluschkoffin vanhemmat olivat Jarl Flinckenberg ja Irina Butusoff. Hänen puolisonsa oli Venäjän-kauppaan erikoistunut myyntijohtaja Kirill Gluschkoff (1937–2006). Hänen lapsiaan ovat elokuvaaja Peter Flinckenberg ja valokuvaaja Kira Gluschkoff.

## Teokset
* *Ikonimaalauksen alkeita: Ortodoksisten nuorten liiton kerhoja varten.* Suomenkielisen kurssin muokannut ja täydentänyt Marianna Flinckenberg. Ortodoksisten nuorten liitto, 1981. 
* Marianna Flinckenberg-Gluschkoff & Nikolai Garin: *Ugrien mailla: Suomalaisten tutkimusmatkailijoiden jalanjäljillä Obvirralta Uralille.* Otava, 1992. 
* *Siperian sylissä*. Maahenki, 2011. 
* *Pietarilainen polkuhevonen - Lapsuus kolmen kulttuurin katveessa*. Otava, 2013 
* *Ikoni puhuu.* Maahenki, 2015 
* *Ilkikurinen kompassi - Suunnistusta monen kulttuurin poluilla*. Valamon luostari, 2017 
* *Muistojen hiljainen puutarha : Helsingin ortodoksisen seurakunnan Lapinlahden hautausmaa.* [Uusi-Valamo] : Valamo Kustannus, [2023]. 

## Lähteet
Jerry Reinsdorf

**Jerry M. Reinsdorf** (s. 25. helmikuuta 1936 Brooklyn, New York) on yhdysvaltalainen lakimies ja Chicago White Soxin sekä Chicago Bullsin omistaja.

Ennen urheiluseuran omistajuutta Reinsdorf työskenteli täysaikaisesti lakimiehenä. Oltuaan lakimies hän siirtyi kiinteistöalalle, jolla hän rikastui. Tämän jälkeen Reinsdorf siirtyi urheilu-alalle ja osti vuonna 1981 Chicago White Sox. Neljä vuotta myöhemmin hän hankki Chicago Bullsin omistajuuden. Reinsdorfin tulon myötä sekä White Sox että Bulls menestyivät paremmin. Hänen uudistustensa ansiosta Bullsin katsojaluvut nousivat.

## Lähteet
Omar Daoud

**Omar Daoud** (, 9. huhtikuuta 1983 Baida, Libya – 9. toukokuuta 2018) oli libyalainen jalkapalloilija. Puolustajana pelannut Daoud edusti Libyan pääsarjassa pelaavaa Al-Ahlia. Hän kuului Libyan maajoukkueessa vuoden 2006 Afrikan-mestaruuskilpailussa.

## Seurajoukkueura
Daoud pelasi vuosina 2005–2007 Algeriassa JS Kabyliessa, jossa hän saavutti Algerian mestaruuden kaudella 2005–2006. Kahden kauden jälkeen Daoud siirtyi takaisin Libyaan Al-Ahliin. Hän vietti seurassa vain yhden kauden, josta hänen matkansa jatkui saudiarabialaiseen Al-Wehdaan.

Kesällä 2009 Daoud palasi vanhaan seuraansa Al-Ahliin.

## Lähteet
* National Football Teams 

### Viitteet
Treasure Isle

**Treasure Isle** oli Zynga nimisen yhtiön kehittämä peli joka julkaistiin 4. huhtikuuta 2010. Peli julkaistiin ainoastaan Facebookin palvelimelle. Peli lakkautettiin loppuvuodesta 2012 vähäisen suosionsa takia. Pelissä pelaajan täytyy kaivaa ja etsiä aarteita.

## Pelaaminen

Treasure Isle-pelin pelaaminen alkoi sillä että pelaaja valitsi oman hahmon sukupuolen ja sen jälkeen taas haluamansa ihon värin ja vaatetuksen. Pelissä pelaajan täytyi kiertää saarelta saarelle ja kaivaa joka saaresta tietty määrä aarteita, pelaajan kaivaessa maata hän menetti 7 palkkia energiaa, joissakin kohdissa peliä tuli vastaan kiviä tai joissakin tapauksissa jopa kokonaisia kivikoita joita täytyi louhia ja yhden kiven tai kivikon louhiminen menetti hahmolta 10 palkkia energiaa. Pelissä pelaaja sai jokaisen saaren läpäistyä kolikoita joilla pystyi ostamaan kaikenlaisia erikoisesineitä kaupasta. Kuten muissakin Zyngan kehittämissä peleissä, jokaisella hahmolla oli oma kehitysmittari jonka täyttyessä pelaaja sai aina yhden setelin, seteleillä pelaaja pystyi kolikoiden tavoin ostaa erilaisia esineitä ja erikoisuuksia. Jokaisella pelaajalla oli myös oma saari jota he pystyivät muokkaamaan ja jonne he pystyivät lisäämään erilaisia esineitä aina silloin kun halusi, oma kotisaari toimi myös lepopaikkana jos pelaajalla kävi niin että häneltä loppui energiat kesken, yhden energiapalkin täyttymiseen meni aikaa aina 5 minuuttia. Treasure Islessä pelaaja pystyi muidenkin Zynga-pelien tavoin lähettämään kavereille pyyntöjä ja esineitä, kuten energiapalkkia täyttäviä hedelmiä. Yksi tämän pelin oletusesineistä oli Gem Tree "Timanttipuu" johon kasvoi timantteja, joita pystyi välillä pomimaan, timanttipuista saatavista timanteista pelaaja pystyi saamaan lisää rahaa.

## Vastaanotto

Peli sai melko paljon positiivisia vastaanottoja, sillä mm. IGN kehui peliä siitä kun se eroaa melko paljon muista Zyngan kehittämistä selainpeleistä toisin kuin mm.FarmVille.

## Lähteet
Tahto valtaan

**Tahto valtaan** () on saksalaisen filosofin Friedrich Nietzschen luoma metafyysinen käsite. Se voidaan käsittää maailmankaikkeuden kaikkien aktiivisten prosessien takana olevana voimana.

Nietzsche loi teorian ”tahdosta valtaan” vastauksena Arthur Schopenhauerille ja Charles Darwinille. Nietzschen mielestä Schopenhauerin teoria ”tahdosta elää” (*der Wille zum Leben*) ei selittänyt sitä, miksi eliölajit ottivat usein tarpeettomiakin riskejä pelkän selviytymisen kustannuksella, kun taas Darwinin evoluutioteoriaa Nietzsche kritisoi pelkästä yrityksestä korvata kristinusko dogmaattisena todellisuudenkäsityksenä. 

”Tahto valtaan” ei tarkoita varsinaisesti vallanhalua. Sen voi ymmärtää pikemminkin olioiden tahdoksi purkaa sisäistä voimaansa, jonka ihmiset voisivat kanavoida tuhoisien seurausten sijasta esimerkiksi taiteeseen. Varsinainen vallanhimo sekä elämisen tahto ovat seurauksia ”tahdosta valtaan”.

## Lähteet
Younes al-Shibani

**Younes al-Shibani** (, s. 27. kesäkuuta 1981 Misrata, Libya) on libyalainen jalkapalloilija. Laitapuolustajana pelaava al-Shibani edustaa Libyan pääsarjassa pelaavaa Al-Ittihadia. Hän kuului Libyan maajoukkueessa vuoden 2006 Afrikan-mestaruuskilpailussa.

## Seurajoukkueura
Al-Shibani on viettänyt koko uransa Libyassa. Hän aloitti uransa Asswehlyssa, josta hän siirtyi Olympic Azzaweyaa. Hän pelasi joukkueen mukana Afrikan Mestarien liigassa, jossa joukkueen matka päättyi ensimmäiselle kierrokselle.

Kesällä 2006 al-Shibani siirtyi Al-Ittihadiin, jossa hän on saavuttanut muun muassa neljästi Libyan mestaruuden.

## Saavutukset
*Libyan mestaruus (4): 2007, 2008, 2009, 2010
*Libyan cup (2): 2007, 2009
*Libyan supercup (4): 2007, 2008, 2009, 2010

## Lähteet
* National Football Teams
Abdelilah Benkirane

**Abdelilah Benkirane** (; s. 4. huhtikuuta 1954 Rabat) on marokkolainen poliitikko ja Oikeus- ja kehityspuolueen (PJD) puheenjohtaja. Hänen puolueensa sai eniten ääniä Marokon vaaleissa vuonna 2011 ja 29. marraskuuta Benkirane nimitettiin Marokon pääministeriksi. Hänen edeltäjänsä pääministerinä oli Abbas al-Fassi.

Pääministerinä Benkirane johti laajaa hallituskoalitiota, johon kuului hänen oman maltillisen islamistipuolueensa lisäksi konservatiivisia monarkisteja, liberaaleja, sosialisteja ja entisiä kommunistejä.

Benkirane on koulutukseltaan opettaja. Hänet valittiin PJD:n johtoon vuonna 2008.

## Lähteet

## Aiheesta muualla
Ruuska

**Ruuska** on muun muassa seuraavien henkilöiden sukunimi:

*Arttu Ruuska (s. 1997), suomalainen pesäpalloilija
*Helena Ruuska (s. 1958), suomalainen opettaja ja tietokirjailija
*Hilkka Ruuska (s. 1933), Miss Suomi vuosina 1950 ja 1951
*Lauri Ruuska (s. 1993), suomalainen golfaaja
*Marjo-Riitta Ruuska (s. 1963), teologi ja historioitsija
*Pekka Ruuska (s. 1958), suomalainen laulaja, lauluntekijä ja äänilevytuottaja
*Pekka Ruuska (s. 1983), kuraattori ja taidekriitikko
*Perttu Ruuska (s. 2001), suomalainen pesäpalloilija
*Sylvia Ruuska (1942–2019), yhdysvaltalainen uimari ja olympiamitalisti
*Tiina Ruuska (s. 1970), suomalainen laulaja
*Tuomas Ruuska (s. 1981), suomalainen lentopalloilija
*Vesa Ruuska, suomalainen imitaattori ja koomikko
Marokon alueet

**Marokon alueet** ovat Marokon ylimpiä aluehallinnon yksiköitä. Maa on jaettu 12 alueeseen.

#Tanger-Tetouan-Al Hoceima
#Oriental
#Fès-Meknès
#Rabat-Salé-Kénitra
#Béni Mellal-Khénifra
#Casablanca-Settat
#Marrakesh-Safi
#Drâa-Tafilalet
#Souss-Massa
#Guelmim-Oued Noun
#Laâyoune-Sakia El Hamra
#Dakhla-Oued Ed-Dahab

Guelmim-Oued Noun, Laâyoune-Sakia El Hamra ja Dakhla-Oued Ed-Dahab sijaitsevat osin tai kokonaan Länsi-Saharan puolella.

## Entiset alueet

Marokko oli vuodesta 1997 vuoteen 2015 asti jaettu 16 alueeseen eli *wilaya*an. Kaksi alueista, Laâyoune – Boujdour – Sakia El Hamra ja Oued Ed-Dahab – Lagouira olivat Länsi-Saharassa. Jokaisen wilayan johdossa oli kuninkan nimittämä *wali* eli maaherra tai kuvernööri.

Wilayat oli jaettu edelleen provinsseihin ja prefektuureihin, joista ensin mainittuja oli enemmän maaseudulla, jälkimmäisiä suurkaupunkialueilla.

Ensimmäiset alueet muodostettiin 1971. Niistä tuli maan ylimmät aluehallinnon yksiköt. Maa jaettiin seitsemään alueeseen, jotka olivat olemassa vuoteen 1997 asti.

#Keski-Marokko
#Itä-Marokko
#Luoteis-Marokko
#Keskipohjoinen
#Eteläpohjoinen
#Etelä-Marokko
#Tansif

## Lähteet
Mija Schrey

**Mija Schrey** (s. 1987) on suomalainen cheerleader.

Schrey ja Mika Pennanen voittivat vuonna 2011 paristunt-sarjan kultaa International Cheer Unionin (ICU) järjestämissä cheerleadingin MM-kilpailuissa. Kyseessä oli ensimmäinen Suomea edustaneiden voittama cheerleadingin MM-kulta. Schrey aloitti cheerleadingin harrastamisen vuonna 2000 ja on voittanut kilpaurallaan MM-kullan lisäksi myös useita Suomen ja Euroopan mestaruuksia. Seuroja, joita hän on edustanut, ovat helsinkiläiset Golden Spirit ja Funky Team, minkä lisäksi hän on kuulunut myös Kentuckyn yliopiston White Squadiin.

Schrey ja Pennanen osallistuivat vuonna 2011 televisiokanava Nelosen esittämän Talent Suomen kolmannelle tuotantokaudelle. He sijoittuivat ohjelman marraskuisessa finaalissa kolmanneksi.

## Lähteet
Luunmurskaajat (vuoden 2005 elokuva)

**Luunmurskaajat** on vuonna 1974 valmistuneesta samannimisestä toimintakomediaelokuvasta tehty uusintaversio vuodelta 2005. Elokuvan pääosissa ovat Adam Sandler, Nelly, Burt Reynolds ja Chris Rock. Adam Sandler esittää Paul Crew’ta, joka on yksi NFL:n parhaimpia pelaajia. Hän ei ole pelannut yhtään peliä kuuteen vuoteen, hävittyään tahallaan yhden tärkeimmistä otteluista. Hän joutuu pahamaineiseen vankilaan, jossa hän alkaa opettamaan vangeille amerikkalaista jalkapalloa, jotta he voisivat pelata vartijoita vastaan suuressa sopupelissä.
Yleisurheilu kesäolympialaisissa 1920 – miesten maastojuoksun joukkuekilpailu

Miesten maastojuoksun joukkuekilpailuun Antwerpenin olympiakisoissa 1920 osallistui seitsemän joukkuetta. Joukkueeseen sai kuulua kuusi urheilijaa, mutta lopputuloksiin huomioitiin vain kolmen parhaan sijoitukset. Kilpailu käytiin maanantaina 23. elokuuta ja samassa yhteydessä suoritettiin myös henkilökohtainen kilpailu. Laji oli olympiakisojen ohjelmassa toista kertaa.

## Lopputulokset

## Lähteet
* sports-reference
Jopetusministeri

**Jopetusministeri** on Jope Ruonansuun 21. studioalbumi, joka julkaistiin 30. marraskuuta 2011. Levyn kansikuvan on piirtänyt Mr. Lordi.

Albumi ylsi parhaimmillaan Suomen virallisen listan sijalle 23.

## Kappaleet
#
#
#
#
#
#
#
#
#
#
#
#
#
#
#
#

## Muusikot
* Jope Ruonansuu – laulu, imitaatiot
* Jari "Heinä" Nieminen – kitara, banjo, mandoliini
* Jussi Aaltonen – piano, sähköurut, taustalaulu (2)
* Hannu Kilkki – bassokitara
* Kuja Salmi – rummut, taustalaulu, lyömäsoittimet (1, 3, 4, 6, 7, 11), sähköurut (2)
* Markku Rönkkö – harmonikka
* Lari Lius – lyömäsoittimet (8–10, 12)
* Annamaria Karhulahti – taustalaulu
* Juha Kortehisto – pasuuna
* Erno Tiittanen – trumpetti
* Robert Löflund – tenori- ja baritonisaksofoni
* Mari Ruonansuu – laulu (8)

## Arvostelut
* Keskisuomalainen: *ristiriitainen*

## Lähteet

## Aiheesta muualla
* ''Jopetusministeri'' discogs.com -sivustolla
NBA-kausi 2011–2012

**NBA-kausi 2011–2012** oli NBA-koripalloliigan 66. kausi.

## Tapahtumia

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** LeBron James, Miami Heat
* **Vuoden tulokas:** Kyrie Irving, Cleveland Cavaliers
* **Vuoden puolustuspelaaja:** Tyson Chandler, New York Knicks
* **Paras kuudes pelaaja:** James Harden, Oklahoma City Thunder
* **Kehittynein pelaaja:** Ryan Anderson, Orlando Magic
* **Vuoden valmentaja:** Gregg Popovich, San Antonio Spurs
* **Finaalien MVP:** LeBron James, Miami Heat

## Aiheesta muualla
Al-Bahr al-Ahmar

**Al-Bahr al-Ahmar** () on yksi Sudanin 18 osavaltiosta. Alueen pinta-ala on 218&nbsp;887 neliökilometriä, ja väkiluvun arvioitiin vuonna 2018 olevan noin 1&nbsp;482&nbsp;100 henkeä. Osavaltion pääkaupunki on Port Sudan. Idässä aluetta rajaa Punainenmeri, luoteessa sijaitsee Nubian aavikko ja pohjoisessa kiistelty Hala'ibin kolmio, jota Sudan on vaatinut itselleen.

## Lähteet
Paolo Tagliavento

**Paolo Tagliavento** (s. 19. syyskuuta 1972 Terni, Italia) on italialainen jalkapalloerotuomari. Hänestä tuli kansainvälinen erotuomari vuonna 2007.

Tagliavento on tuominnut Italian pääsarjassa Serie A:ssa vuodesta 2004 lähtien. Ensimmäisen ottelunsa Mestarien liigassa hän tuomitsi 8. joulukuuta 2010, jossa kohtasivat englantilainen Arsenal ja serbialainen Partizan.

## Aiheesta muualla
* Paolo Tagliaventon esittely World Referee -sivustolla
Madagaskarin alueet

**[[Madagaskar]] on jaettu aluehallintoa varten alueisiin** (, ). Alueet esiteltiin hallinnon hajauttamisen yksikköinä vuonna 2004 annetulla lailla. Vuosina 2008–2023 niitä oli toiminnassa 22, mutta sittemmin lukumäärä on kasvanut. Kesäkuussa 2021 Vatovavy-Fitovinanyn alue jaettiin kahtia Vatovavyn ja Fitovinanyn alueiksi. Kesäkuussa 2023 pohjoisosa silloisesta Analanjirofon alueesta irrotettiin uudeksi Ambatosoan alueeksi. Eli loppukesällä 2025 **Madagaskarissa on 24 aluetta**. 

## Lähteet
*Institut National de la Statistique: Madagascar en chiffres  

### Viitteet

## Aiheesta muualla
* Monographies complètes des 22 régions de Madagascar (2/2013), yhteensä 22 kirjaa (4000 s)  (pseau.org)
Georges Boucher

**Georges "Buck" Boucher** (19. elokuuta 1896 – 17. lokakuuta 1960) oli kanadalainen jääkiekkoilija. Puolustajana pelannut Boucher edusti Ottawa Senatorsia, Montreal Maroonsia ja Chicago Black Hawksia National Hockey League -ammattilaisliigassa. Ottawassa syntynyt Buck Boucher oli yksi kuudesta veljeksestä. Näistä Frank, Bobby ja Billy pelasivat NHL:ssä. Heidän isänsä Tom Boucher pelasi rugbyä ja saavutti lajissa Kanadan mestaruuden vuosina 1894, 1896, 1897 ja 1901. 

Georges Boucher aloitti uransa ammattilaisurheilijana kanadalaisen jalkapallon parissa pelipaikkanaan *halfback* Ottawa Rough Ridersissa Canadian Football League -sarjassa. Kolmen jalkapallovuoden jälkeen hän vaihtoi jääkiekkoon.

Hän pelasi jääkiekkoa aluksi amatöörinä Ottawa Aberdeensin, New Edinburghsin ja Royal Canadiansin joukkueissa sarjanaan Ottawa City Hockey League. Tuolloisessa NHA:ssa pelanneeseen Ottawa Senatorsiin hän siirtyi 1915. Tuolloin Boucherin pelipaikka oli hyökkääjä.

Kaikkiaan Boucher pelasi 449 NHL-ottelua, joissa teki 117 maalia ja antoi 87 maaliin johtanutta syöttöä, yhteensä 204 tehopistettä. Jäähyminuutteja kertyi 838. Pudotuspeleissä hän esiintyi 28 ottelussa, joissa maaleja syntyi viisi ja syöttöjä kolme eli kahdeksan tehopistettä. Jäähyminuutteja Boucher sai pudotuspeleissä 88.

## Saavutuksia ja palkintoja
* Hockey Hall of Fameen 1960

## Aiheesta muualla
* Legends of Hockey Boucherista
* 
* Photo
Saukonperä

**Saukonperä** on Merijärven kunnassa sijaitseva kylä. Kylällä on ollut asutusta jo 1700-luvulla. Yleisin sukunimi kylän asukkailla on Saukko, joka vuonna 2010 oli 126 asukkaalla.

## Lähteet
Kuutamokeikka (vuoden 1984 elokuva)

**Kuutamokeikka** (*Finders Keepers*) on vuonna 1984 ensi-iltansa saanut komediaelokuva, jonka on ohjannut Richard Lester. Elokuvan pääosia esittävät Michael O’Keefe, Beverly D’Angelo, Louis Gossett Jr., Pamela Stephenson, Jim Carrey, Ed Lauter, David Wayne ja Brian Dennehy.

*[[Video-opas|Video-oppaassa]]* vuodelta 1994 Sam Inkinen kutsui *Kuutamokeikkaa* taitavan ohjaajan vähäisesti viehättäväksi farssiksi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
* 
*
Chicago Stadium

**Chicago Stadium** oli Chicagossa vuosina 1929–1994 ollut monitoimihalli. Rakennus purettiin vuonna 1995, kun seurat siirtyivät uuteen United Centeriin. Nykyisin Chicago Stadiumin paikalla on parkkialue.

## Historia
Areena rakennettiin alun perin jääkiekon takia, sillä Chicago Black Hawksille piti rakentaa kotihalli. Chicagolainen Paddy Harmon käynnisti hankkeen sijoittamalla omaa rahaa sekä hankkimalla muita sijoittajia. Areena avattiin vuonna 1929 Tommy Loughranin ja Mickey Walkerin välisellä nyrkkeiluottelulla. Black Hawks pelasi areenalla ensimmäisen kotiottelunsa loppuvuonna 1929. Chicago Stadium oli valmistuessaan maan suurin urheiluhalli.

Halli tuli tunnetuksi erityisesti nyrkkeiluotteluista ja monet aikansa tähdet pelasivat areenalla. Chicago Stadiumillä järjestettiin myös poliittisia tapahtumia. Koripallossa Chicago Bulls pelasi kotiottelunsa areenalla vuosina 1967–1994. Chicago Stadium purettiin vuonna 1995.

## Lähteet

## Aiheesta muualla
John Paxson

**John MacBeth Paxson** (s. 28. elokuuta 1960 Dayton, Ohio) on yhdysvaltalainen kilpauransa päättänyt koripalloilija. Hänen veljensä Jim Paxson ja isänsä Jim Paxson Sr. pelasivat myös NBA-tasolla.

## Ura
Paxson pelasi yliopistokoripalloa Notre Damen yliopistossa vuosina 1979–1983. Viimeisellä yliopistokaudellaan hän teki keskimäärin 17,7 pistettä ja antoi 3,9 syöttöä ottelua kohden. Paxson osallistui NBA:n vuoden  varaustilaisuuteen, jossa hän oli San Antonio Spursin 19. varaus. Hän pelasi seurassa myös kaksi ensimmäistä NBA-kauttaan. Lokakuussa 1985 Paxson siirtyi vapaana pelaajana Chicago Bullsiin. Tilastollisesti hänen paras Bulls-kautensa oli kausi 1986–1987, jolloin hän teki ottelua kohden 11,3 pistettä. Paxson voitti seuran paidassa kolme NBA-mestaruutta vuosina 1991–1993. Hän lopetti NBA-koripallon vuonna 1994.

Pelaajauransa jälkeen Paxson toimi Chicagon apuvalmentajana kaudella 1995–1996. Myöhemmin hän on ollut seuran toimitusjohtaja ja toiminut Bullsin taustajoukoissa.

## Lähteet

## Aiheesta muualla

* Profiili Basketball-Reference.com
Tom yam

**Tom yam** (, ) on tulinen ja hapan, kirkas keitto, joka kuuluu thaimaalaiseen ja laosilaiseen keittiöön. Siitä on monia versioita, joissa voidaan käyttää esimerkiksi katkarapuja (tom yam kung), kanaa (tom yam kai) tai vaikkapa naudanlihaa (tom yam nua (tun)). Esimerkiksi Singaporessa, Malesiassa ja Indonesiassa tarjottava tom yam voi poiketa huomattavasti thaimaalaisista tai laosilaisista versioista. Keitosta voidaan tehdä myös kasvisversio.

Tom yamissa käytetään tyypillisesti sitruunaruohoa, kafferilimetin lehtiä, galangalia, limettimehua, kalakastiketta ja murskattua chilipippuria. Joissain nykyisissä versioissa keittoon sisältyy myös sieniä, kevätsipulia ja tomaattia. Keiton mausteena käytetään tavallisesti myös suolaa ja korianteria, joskus myös valkosipulia ja sokeria.

## Lähteet
Hondurasin kansalliskongressi

**Hondurasin kansalliskongressi** () on Hondurasin valtion yksikamarinen lainsäädäntöelin. Se on yksikamarinen, ja siellä istuu 128 edustajaa, jotka valitaan suhteellisella vaalitavalla nelivuotiskaudelle. Parlamentin pääpuolueet ovat Hondurasin kansallispuolue ja Hondurasin liberaalipuolue. Kansankongressi kokoontuu *Palacio Legislativo*-nimiseen rakennukseen Tegucigalpan keskustaan.
NBA:n varaustilaisuus 1987

**Vuoden 1987 **  järjestettiin 22. kesäkuuta Felt Forumilla.

## Valinnat
### Ensimmäinen kierros

### Toinen kierros

## Aiheesta muualla
*Basketball-Reference